Woord-Skatte Gemyn op Tsumeb: DAAR'S HOOP
geplaas deur Johannes de Koning om 18:21
Henrietta 20 November 2015 19:35
Daar IS hoop, inderdaad.
Anoniem 22 November 2015 21:37
“Die wat na alles nie die pad van die lig wil loop nie, moet liefs dan maar gaan...”
Waarnatoe stel jy voor moet die dosente van die “duister” van die “fakulteite” gaan? Hel toe?
Johannes de Koning 23 November 2015 05:42
Ek stel voor dat hulle die kerk verlaat as hulle teologie nie inpas by die Skryf en belydenisskrifte (wat hulle onderteken het) nie. Dis die enigste eerbare weg.
Ek verwys niemand na die hel nie, dis God se besluit alleen. So moenie woorde in my mond lê nie! Veral nie as jy te bang is om ondr jou regte naam kommentaar te lewer nie!
Henrietta 24 November 2015 13:39
Ek stem saam net jou, dominee Johannes. Op die ses uurlange SGV-konferensie te Stellenbosch sien 'n mens duidelik die dosente/ kerkleiers se blatante verwerping van Art 2 van die NGB.
Prof Louis Jonker het (krities, sê hy) gekyk na SGV gesluite vóór 2007, 2007 en 2013 van uit drie gesigspunte : 1.watter soort eksegese is gebruik in daardie tye, 2.watter tipe hermeneutiese sleutels is by vorige besluite gekies en 3. watter van 1 en 2 het 2015 se besluite bepaal.
*Volgens hom was die vorige besluitnemers (VB in kort) uiters selektief in hul keuse van tekste, so selektief dat hulle 'n baie dun Bybeltjie sou hê, volgens hom. Hulle het by die Levitikus 20 teks byvoorbeeld nie verder gelees dat mense wat dit beoefen, doodgemaak moet word nie – selfs ongehoorsame kinders moes doodgemaak word (hy het grappenderwys gesê dat sy eie kinders dan waarskynlik nie ouer as ses maande sou word nie!). Hy noem dit "eklektiese gebruik van tekste".
*Hulle was ook onsensitief oor vertalingsvariasies, byvoorbeeld dat Lev 18 praat van "verhouding" en Lev 20 praat van "verkeer".
*Die VB was onsensitief oor die spesifieke genré waarin die tekste voorkom.
*Ook oor die "wêreld agter die teks": sosio-kulturele konteks is geïgnoreer.
*Ook was die VB onsensitief ten opsigte van geslagte in daardie tyd: daar was patriargale stelsels in plek. Die resepsie- tradisie is belangrik.
*Dan spesifiek by die 2013 besluit het die woord "selibaat" ingekom – hy het gesê dit is ongereformeerd, en die VB het dit nie uit die Skrif gemotiveer nie. Hy het sover gegaan om te sê dat dit dieselfde soort hermeneutiek was wat gebruik is om apartheid te regverdig.
Ook het hy verwys na Gerda se "uitstekende" stuk oor Rut in die Teologiese tydskrif .
'n Inklusiewe hermeneutiek was nodig (om by 2015 besluit uit te kom) het prof Louis Jonker gesê. Daar moes ook gekyk word na die wysheidsliteratuur. Hy het geëindig deur te sê daar is sáám met gay-medegelowiges en sáám met die natuurwetenskappe gekyk, en hy het die gay-medegelowiges hartlik bedank dat hulle deel was van die nuwe besluit.
Die profs / dosente / kerkleiers moet WEER die NGB lees, Art 2: Wêreldbeeld en wetenskap, kultuur, geskiedenis, en so meer is ONDERGESKIK aan die GODDELIKE WOORD! (Art 2, NGB): "God maak Hom nog DUIDELIKER en MEER VOLKOME aan ons deur Sy Heilige en GODDELIKE WOORD"
Hennie Hoepfner 24 November 2015 09:56
Hier is Albertyn se besluit:
Die kerkraad van Albertyn gemeente verwerp die sinode se besluit oor selfdegeslagverhoudings. Dit is duidelik uit die Sinodebesluit dat die gesag van die Skrif in gedrang is. Dit is vir ons jammer dat die sogenaamde “gay-kwessie” die sweer laat oopbars het. Ons besef immers dat elke keer wanneer oor hierdie kwessie gepraat word, daar mense is wat direk daardeur geraak word. Tog kan ons nie stilbly nie.
1. In die lig van God se Woord glo ons dat die beoefening van homoseksualiteit ’n sonde is en daarom teen die wil van God is (Lev. 18:22; 20:13; Rom. 1:24-28; 1 Kor. 6:9-10; 1 Tim. 1:9-10).
2. Ons glo dat die Skrif duidelik daaroor is dat alle seksuele verhoudinge buite die huwelik teen die wil van God is (vgl. bv. 1 Kor. 7:36).
3. Ons erken dat gelowiges, totdat die Here hulle kom haal, teen sonde sal stry, daarom aanvaar ons elkeen wat in Jesus glo en bereid is om teen sy/haar sonde te stry, met ope arms as lidmate van die gemeente (1 Tim. 6:11; 2 Tim. 2:22; Rom. 15:7).
4. Ons glo dat elkeen wat in Jesus Christus glo met die krag van die Heilige Gees oorwinnend oor sy/haar sonde kan stry (Rom. 6:1-6; 1 Kor. 6:11; 10:13).
5. Ons bely vanuit die Skrif dat ’n huwelik slegs die verbintenis tussen een man en een vrou is (Gen. 2:24; Ef. 5:21-33).
6. Ons glo verder dat die Skrif op geen manier toestemming gee vir ’n burgerlike verbintenis tussen twee mense van dieselfde geslag nie, ongeag of daardie verbintenis gekenmerk word deur liefde en trou.
7. Ons spreek ons diepe kommer uit oor die manier waarop die Skrif hanteer word. Ons sien in die AS se besluit oor selfdegeslagverhoudings ’n duidelike miskenning van die gesag van die Skrif.
8. Ons is diep bekommerd oor die verwarring wat daar veral by lidmate oor hierdie aangeleentheid bestaan, veral by lidmate en gelowiges wat worstel met hulle seksuele oriëntasie.
Die Kerkraad van Albertyn gemeente sal, nadat die Noordelike Sinode reageer het op die AS se besluit oor selfdegeslagverhoudings, besluit oor moontlike inskakeling by ’n ander streeksinode van die NG Kerk en oor die betaal van eweredige bydraes.
Johannes de Koning 24 November 2015 10:07
Dankie Hennie vir julle baie duidelike en gebalanseerde besluit. Laat ons aanhou om 'n getuienis uit te dra.
Nico 25 November 2015 20:43
Daar kom 'n punt waar die kerklike tug (Mat 18) se prosesses uitgeloop sal wees as bekering nie kom nie en dan MOET die kerk ekskommunikeer. Dit is liefde; dis nie 'n kwessie van 'n "eerbare" ding doen en verlaat nie, want die verleiers het nie in die Kerk van Christus ingesluip om eerbaar enigiets te doen nie.
Die oorgrote meerderheid van gelowiges in die NGK het hulle klaar teen hierdie afgodsleer uitgespreek. Maar dit het hierdie blatante vergryp gekos om haar tot hierdie besef te bring, o.a. dat die dwaalleringe jare gelede al by die teologiese skole begin het. Het sy liefdevol opgetree en onmiddellik die eerste rokie van dwaalinge met die kerklike tug ontspoor? Nee, sy het vir dekades op haar hande gesit en toegelaat dat die brullende leeu verslind en verskeur.
Dit is waar daar hoop is. Nie om hierdie bedrywers van die bose te verduur en te hoop dat hulle "eerbare" sal optree en loop nie. Lankmoedigheid mag nooit met sonde-verdraagsaamheid verwar word nie en die NGK staan voor daardie kruispad vandag: omarm, nee, gryp naarstigtelik na die kerklike tug wat Christus aan haar toevertrou het. Hoe het Jesus dit in Sy eie woorde uitgedruk? O, ja: "...laat hulle vir jou wees soos die heiden en die tollenaar."
Die Kerk se opsies het uitgeloop. Daarr is geen keuse meer nie.
Alle Christene vanoor die hele wêreld bid vir wysheid en liefdevolle optrede vir die NGKerk in hierdie tye want dit raak nie net die NGKerk in S.A. nie, hierdie boosdoeners is globaal aan die werk. Die implikasies van hoe die NGK hiermee handel gaan lewenslange, wêreldwye repurkussies hê.
Johannes de Koning 26 November 2015 16:15
Broer Nico, ek kan nie met jou verskil nie. Die kerklike oplossing is die tug en uiteindelike afsnyding as finale uitvloeisel daarvan. In die praktyk van die NG Kerk het leertug egter 'n feitlike onmoontlikheid geword. Die bekende du Plessis saak het dit eintlik al aangetoon asook die meer onlangse gebeure rondom die student Ferdie Mulder. Daar is weens 'n verskeidenheid van redes geen kans dat 'n leerstugsaak sal slaag nie. Die verrotting het al te diep deurgedring en te groot afmetings aangeneem, spesifiek in ons teologiese fakulteite.
Eintlik is 'n herlewing die enigste antwoord... as die evangeliese temperatuur drasties styg, sal die dwaalleraars dalk op 'n ander manier gedwing word om die pad te vat...
Dit is wel moontlik om binne gemeentelike verband nog werklik toesig te hou oor die leer en dis op hierdie vlak waar elke ware gelowige binne die kerk 'n baie belangrike rol kan speel.
Gay debat (5)
- herrangskik jou prioriteite. 1 Korintiërs 7:29 verklaar : “Die tyd is min.” Dis ’n vaste feit. Dis onomstootlik waar. Dit geld vir ...